সাতকড়া ফলের পরিচয় : সাতকড়া হলো বিশেষ ধরনের সুস্বাদু ঘ্রাণযুক্ত এক প্রকার কমলালেবু অথবা জাম্বুরা জাতীয় আমলা ও টক ফল। আকৃতি কমলার চেয়ে সামান্য বড় ও জাম্বুরা থেকে অনেকটা ছোট। তবে কমলা বা জাম্বুরা থেকে সাতকড়া আলাদা এক বৈশিষ্ট্য নিয়ে সবার দৃষ্টি আকর্ষণ করতে সক্ষম হয়েছে। দেখতে অনেকটা চ্যাপ্টা গোলাকার, শাঁস পরিমাণে খুব কম, টক ও তিতা। সাতকড়ার বাইরের অংশ এক ধরনের খসখসে সবুজ ও পুরু। এর ভেতরে অংশটাও অনেকটা কমলার মতো এবং তা রসে টইট¤ু^র থাকে। সাতকড়া কিন্তু সারা বছর তার ফলন দেয় না। এটি একটি মৌসুমি ফল। গাছের প্রতিটি শাখায় শত শত সাতকড়া ঝুলে থাকে চমৎকারভাবে। সাতকড়া সাধারণত গাঢ় সবুজ রঙের হলেও একটি পরিপূর্ণ বয়সের সাতকড়ার গায়ের রঙ গাঢ় হলদে বা চিত্রা হালকা হলদে রঙের হয়। প্রতিটি ফলের গড় ওজন প্রায় ৩২৯ গ্রাম, যা সবজির আনুষঙ্গিক হিসেবে রান্নায় ব্যবহৃত হয়।